《岳大用寺簿惠佩力》
宋代·袁说友

文阵谈锋不可当，小恢游刃向朝行。
一夫敌尔嗟长剑，十九人中见颍囊。
徐子身非逢季札，吕虔心已识王祥。
善刀我亦知藏去，他日犹烦赐尚方。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。